Trivial Pursuit

Trivial Pursuit (forkortes ofte bare TP) er et brettspill av typen triviaspill. Spillet ble introdusert i Canada i 1982, og har siden blitt et av verdens mest spilte triviaspill. Planleggingen av spillet begynte allerede i Canada i 1979, da to venner, kanadianere Scott Abbott (fra Montréal, Québec, Canada) og Chris Haney (fra Welland, Ontario, Canada) havnet i en vennlig krangel om hvem som var den beste til å spille spill. Dette førte til at de utviklet sitt eget brettspill. Etterhvert oppdaget de at de trengte hjelp, og Chris' storebror John, samt Johns venn Ed Werner ble rekruttert.

I Nord-Amerika nådde spillets popularitet sin topp i 1984, da over 20 millioner spill ble solgt. Rettighetene til spillet var lisensiert til Parker Brothers (nå en del av Hasbro) i 1988. I 2004 hadde nesten 88 millioner spill blitt solgt, i 26 land på 17 forskjellige språk. Første norske utgave av spillet var Trivial Pursuit Genius 1985, som kom ut i 1985.

Spillets gang
Spillet går ut på at spillerne får utdelt en spillebrikke med plass til seks «kakestykker». Formålet med spillet er å få fylt opp brikken med «kakestykker» i forskjellig farge. Fargene symboliserer de forskjellige kategoriene i spillet (kategoriene varierer med hvilken utgave av spillet man spiller). «Kakestykkene» får man ved å svare rett på såkalte «kakespørsmål», som er spesielle felter på spillebrettet. Andre felter er ordinære spørsmålsfelter (der man får et spørsmål, og får kaste en gang til om man svarer rett), omkastfelter (der man automatisk får kaste om igjen) og felter der man kan flytte direkte til kakefelter og start/målfeltet.

Spillets utgaver
USA
I dag er spillet å få kjøpt i mange forskjellige utgaver. Noen av de man kan få kjøpt i USA er:
TRIVIAL PURSUIT® 90's Edition
TRIVIAL PURSUIT® SNL DVD Edition
TRIVIAL PURSUIT® For Kids Volume
TRIVIAL PURSUIT® Book Lover's Edition
TRIVIAL PURSUIT® THE LORD OF THE RINGS™ Movie Trilogy Collector's Edition
TRIVIAL PURSUIT® Disney Edition

Reiseutgaver (Bite-size):
TRIVIAL PURSUIT® Bite-size: Genus Edition
TRIVIAL PURSUIT® Bite-size: Star Wars
TRIVIAL PURSUIT® Bite-size: World Football Special Edition
TRIVIAL PURSUIT® Bite-size: 1990's Edition
TRIVIAL PURSUIT® Bite-size: Family Edition
TRIVIAL PURSUIT® Bite-size: Celebrity Edition

Norge
I Norge er spillet å få kjøpt blant annet i følgende utgaver:
TRIVIAL PURSUIT® 20 årsjubileum
TRIVIAL PURSUIT® 90-årene
TRIVIAL PURSUIT® 2000-tallet
TRIVIAL PURSUIT® Classic Edition
TRIVIAL PURSUIT® Deluxe
TRIVIAL PURSUIT® Digital Choice
TRIVIAL PURSUIT® Disney Family Edition
TRIVIAL PURSUIT® DVD
TRIVIAL PURSUIT® Familieutgave
TRIVIAL PURSUIT® for barn
TRIVIAL PURSUIT® Genus-utgave
TRIVIAL PURSUIT® Globetrotter
TRIVIAL PURSUIT® Kjendiser
TRIVIAL PURSUIT® Master
TRIVIAL PURSUIT® Mastergame-juniorutgave
TRIVIAL PURSUIT® Millenniumutgave
TRIVIAL PURSUIT® Party
TRIVIAL PURSUIT® Team

Reiseutgaver (Miniformat):
TRIVIAL PURSUIT® Miniformat: Disney Pixar-utgave
TRIVIAL PURSUIT® Miniformat: Familieutgave
TRIVIAL PURSUIT® Miniformat: Fotball
TRIVIAL PURSUIT® Miniformat: Genus-utgave
TRIVIAL PURSUIT® Miniformat: Jentene mot gutta
TRIVIAL PURSUIT® Miniformat: Kjendiser
TRIVIAL PURSUIT® Miniformat: Musikk-utgave

Andre media
Spillet er også konvertert til å kunne spilles på PC, mobiltelefon og PDA/Palm.

Eksterne lenker

 Trivial Pursuit på Brettspill.no
 Trivial Pursuit på Brettspillguiden.no 

Kategori:Hasbro
Kategori:Selskapsbrettspill
Kategori:Kunnskapsspill